Namsos' første kirke var en åttekantkirke i tre som ble vigslet i 1859. Den gikk med i bybrann 27. juni 1872. En laftet langkirke tegnet av Håkon Mosling ble vigslet i 1874 og gikk med i bybrannen 30. mai 1897. En langkirke i gråstein tegnet av Karl Norum ble vigslet den 18. desember 1903. Den 20. april 1940 ble Namsos utsatt for brannbombing, og alt brennbart i kirken brant, slik at bare murene stod igjen. Disse ble besluttet revet, og ny kirke ble oppført etter krigen.